Mina Hadjian er programlederen med et temperament som har blitt for mye for både den ene og den andre kanalen de siste årene. Men virkelig sint blir hun bare for overgrep mot dyr og mennesker.
Mina vokste opp i England – landet med flest vegetarianere i Europa. Men det var en helt vanlig ”barnebondegård” som fikk henne til å slutte å spise kjøtt som fireåring.
– Absolutt ikke, vi hadde ikke hatt rett til det om vi kunne lese dyrs tanker engang. Man rangerer etter intelligens og ”søthetsgrad”, men alle dyr har samme smerte, blir lei seg hvis ungene dør eller hvis de blir satt i kjetting.
En som Mina gjerne vil ha på sin planet, er Viggo – en liten hund med mye hår på hodet og lite på kroppen. Viggo ser ikke særlig skrekkinnjagende ut – likevel opplever Mina at folk trekker unna både hunder som er større enn ham og barn når Viggo vil hilse, noe som gjør henne så irritert at hun gjerne fyller bloggen sin med det.
– Jeg synes det virker som om folk har fått et mer unaturlig forhold til dyr – da jeg var liten ble jeg opplært til å sitte stille, rekke frem hånden slik at hunder kunne hilse på meg. Nå virker det som om mange lærer ungene sine å være redd for dyr. For mange mennesker er dyr bare annenrangs familiemedlemmer, som ikke betyr så mye. Jeg synes dyrene skal være førsteprioritet, slik som barn.
– Men hadde det ikke vært så utrolig kult om vi mennesker isteden kunne gå skikkelig inn for å ha et positivt forhold til dyr! Man skulle hatt statlige forskningsprosjekter på hvordan vi kunne legge bedre til rette for de andre dyrene – hva vi kan gjøre for dem… Istedenfor å støte dem fra oss, og presse dem mer og mer inn i roller som de ikke skal ha.
– Den perfekte verden ville vært om vi kunne ha fokus på det som var bra for oss og dyrene – for eksempel at vi som bør ha vett på å ikke spise andre, ikke gjør det…, sier hun, og legger til: – Skriv at jeg skal prøve det aller beste jeg kan for å bli vegetarianer igjen! Jeg liker ikke å bli satt i bås som ”kjøtteter”. ”Åja, du er kjøtteter” – jeg tenker ikke på meg selv som det…